**„BELSŐ” Pályázat**

**Óvodai intézményegység-vezetői megbízásra**

Intézményünk belső pályázatot hirdet a következő magasabb vezetői feladatra:

* **Óvodai intézményegység-vezető**

A pályázónak rendelkeznie kell:

* felsőfokú pedagógiai és vagy gyógypedagógiai végzettséggel, továbbá közoktatásvezető szakvizsgával vagy a kinevezésével egyidejűleg vállalja annak megszerzését;
* legalább öt év pedagógus-munkakörben szerzett szakmai gyakorlattal;
* a Mozgásjavító Óvoda, Általános Iskola, Gimnázium, Kollégium, Egységes Gyógypedagógiai Módszertani Intézményben pedagógus munkakörben fennálló, határozatlan időre, teljes munkaidőre szóló alkalmazással.

A pályázatnak tartalmaznia kell:

* a pályázó szakmai önéletrajzát (Europass 1-2 oldal);
* a vezetői programját;
* a pályázati feltételeknek történő megfelelés hitelt érdemlő igazolását;
* valamint a pályázó nyilatkozatát arról, hogy hozzájárul személyes adatainak a pályázattal kapcsolatos kezeléshez, továbbításához az intézmény nevelőtestülete és a Közép-Pesti Tankerületi Központ felé.

A megpályázott intézményegység-vezetői program tartalmához kapcsolódó javaslatok:

* a személyes motiváció megfogalmazása;
* a megpályázott területhez kapcsolódó:
  + alapelvek meghatározása,
  + konkrét célok meghatározása,
  + a célokhoz kapcsolódó feladatok, tevékenységek meghatározása,
  + a személyes és a megpályázott területhez kapcsolódó elvárások megfogalmazása;
* a területhez kapcsolódó gyermek-, tanulói- és munkatársi közösség, egyéb közvetlen és közvetett szakemberek bemutatása;
* az intézményi tevékenységhez kapcsolódó főbb területek megfogalmazása, kiemelése, a szinergikus kapcsolatok megfogalmazása az intézményegységekhez, szakmai munkaközösségekhez, egyéb szervezeti egységekhez, csoportokhoz;
* tervezési, és a célok megvalósítását szolgáló konkrét tevékenységek meghatározása 5 éves időszakra.

Egyéb információk:

* munkahely: Mozgásjavító Óvoda, Általános Iskola, Gimnázium, Kollégium, EGYMI

1145 Budapest, Mexikói út 59-60.

* a magasabb vezetői beosztásra történő megbízás időtartama: 5 év
* a megbízás kezdő napja: 2023.08.01.
* megszűnésének időpontja: 2028.07.31.
* a beosztáshoz kapcsolódó juttatások: a pedagógus bértábla alapján számított illetmény, illetve intézményegység-vezetői pótlék

**A pályázat beadási határideje: 2023. május 14.**

**Az elbírálás várható ideje: 2023. május vége**

Beadás módja: emailben a mozgasjavito@mozgasjavito.com címre, valamint 1 nyomtatott példányt aláírva kérünk az iskola titkárságán leadni zárt borítékban.

Személyes, vagy telefonos érdeklődés esetén bővebb felvilágosítást adunk.

Szentesiné Keleméri Dóra

Elérhetőség: +36/20/4945177

Locsmándi Alajos

Elérhetőség: +36/30/4676216

Email: locsmandi.alajos@mozgasjavito.com

Budapest, 2023. április 12.

Locsmándi Alajos

intézményvezető